Kultuuriministeerium

Suur-Karja 23, 15073 Tallinn

Taotlus 1.04.2024 nr 24/3

Kultuuriministeeriumi ja Audentese Spordiklubi MTÜ vahel sõlmiti 2022. aasta 25.aprillil ÜÜRILEPING nr 3-4/671-1

Lepingu punkti 7.6 kohaselt on sõltumata põhjusest võimalik lepingut üles öelda vähemalt 12 kuulise etteteatamistähtajaga. Poolte kokkuleppel on võimalik lepingut ka varasemalt lõpetada.

**Audentese Spordiklubi on pikaajaline Paunküla spordibaasi rentnik ning 2022.a kevadel sõlmiti pikaajaline (10. aastaks) üürileping tähtajaga kuni 30.04.2032.**

Audentes on kasutanud Paunküla spordibaasi eelkõige oma noorsportlaste aga osaliselt ka tippsportlaste spordilaagrite korraldamiseks alates aastast 2006, mil sõlmiti esimene üürileping Eesti Spordikoolituse Arendamise Sihtasutusega .

Nende aastate jooksul on spordiklubi poolt Paunküla baasi investeeritud üle 300 tuhat euro, mis on mitu korda rohkem rendilepingus ettenähtud rendi- või investeerimiskohustusest.

2023.a suvel toimusid spordiklubis suured muudatused, kui klubist lahkus klubi eelmine juhtkond ning sellega seoses lahkusid ka mitmed treenerid ning sportlased. Käesoleval hooajal on spordiklubi harrastajate arv varasemast ca 40% väiksem. Oleme klubi juhatusega jõudnud otsuseni vabaneda Paunküla spordibaasi üürimisest.

Lepingu lõpetamise soov tuleneb eelkõige klubi majanduslikust olukorrast ja tuleviku väljavaatest spordibaasi üürimise otstarbekusest lähtuvalt:

1. Baasi kasutatakse eelkõige vaid suvekuudel, haldamine/hooldamine on aga aastaringne, mis on kulukas
2. Hooned vajavad järjest suuremaid investeeringuid
3. Kvaliteetseks sporditegevuseks on vaja teha suuri investeeringuid (elamistingimuste parendamine, sisetingimustes sportimise võimaluste tekitamine jne), mida klubil aga teha ei ole võimalik
4. Üle Eesti on väga heade tingimustega laagrite läbiviimise kohti, kus on majanduslikult tunduvalt mõistlikum laagrites käia kui ise baasi omada

**Tulenevalt eelpool kirjeldatust avaldab Audentese Spordiklubi soovi üürileping ennetähtaegselt lõpetada seisuga 31.10.2024.**

Lugupidamisega

Priit Ilver

Audentese Spordiklubi juhataja

Juhatuse liige